*For mannsnavnet, se Mahdi (navn).*
**Mahdi** (**مهدي** – Mahdī, eventuelt Mehdi; «den som er rettledet av Gud»; fra den arabiske roten «hdi» – «هدی» som betyr «å lede») er i islamsk lære den profeterte frelseren av islam som vil oppholde seg på jorden i syv, ni eller nitten år (avhengig av hvilken tolkning man bruker) før den siste dag. Muslimer tror at Mahdi vil rydde jorden fri fra urett og tyranni, sammen med Isa. Mahdi nevnes ikke spesifikt i Koranen, men det er mange hadither (profetens læresetninger) om Mahdi.

Ifølge Cyril Glasse, er ikke Mahdis komme et universelt akseptert konsept i islam og blant dem som aksepterer Mahdi er det fundamentale forskjeller mellom islams forskjellige grener om hans komme, både når det gjelder tidspunktet for hans komme, og om hans lære. Mahdi-konseptet anses som viktig for Sufi islam, og som sentral religiøs lære for sjiaislam som anser Den tolvte imam, Muhammed al-Mahdi, for å være Mahdi, som vil komme tilbake, etter å ha vært skjult siden 873 e.Kr. På den andre siden, har læren om Mahdi, aldri vært formel lære blant sunni muslimer – hverken anerkjent, eller benektet. Et annet skille mellom sjia- og sunniislam er at sunniene tror Mahdi vil være en etterkommer av profeten som vil gjenopprette den rette troen, uten nødvendigvis å være assosiert med endetiden og Isa.

Visse ting er sunnier og sjiaer enige om når det gjelder Mahdi: 

> 
> 1. Mahdi vil være en etterkommer av profeten Muhammed
> 2. Han vil ha navnet Muhammed
> 3. Han vil regjere i syv, ni eller nitten år
> 4. Hans komme vil være samtidig med Masih ad-Dajjals (islams "anti-Krist") komme i øst.
>

Sjiaislam og Mahdi
------------------

Blant sjiamuslimer er Mahdi-ideen en sentral, religiøs lære. De tror at Mahdi er Muhammed al-Mahdi, den tolvte sjiaimamen, født i 868, og som ble skjult av Allah da han var fem (i 873). Sjiamuslimer tror at Mahdi fremdeles er i live, skjult, og venter på det tidspunktet Allah har bestemt at han skal returnere.

Ifølge tradisjonen skal Mahdi være en ung mann, middels høy, med et pent ansikt og svart hår og skjegg. Han kommer ikke til å komme i et oddetallsår. Når han kommer vil han vise seg i Mekka, mellom Kaba og Abrahams standplass, og vil kalle på folket og be dem følge ham. Deretter vil han dra til Kufa.

Samtidig med Mahdi, vil også andre skikkelser komme til jorden. Mahdi kommer sammen med Isa, Husayn ibn Ali, andre imamer og profeter (de godes krefter), men, samtidig med hans komme vil også ondskapens krefter vise seg, ledet av den enøyde Masih ad-Dajjal og Sufyani. De to sidene kommer til å slåss i en siste apokalyptisk strid, der Mahdi og hans stridere vil vinne over ondskapens makter.

### Tegn på Mahdis gjenkomst

Dette er de vanligste tegnene på at Mahdis gjenkomst er nært forestående:

> 
> 1. Før Mahdis gjenkomst vil verden gjennomgå den røde død (ved sverdet) og den hvite død (pesten).
> 2. Flere skikkelser vil vise seg: den enøyde Masih ad-Dajjal, Sufyani og Yamani. En annen skikkelse, Den rene sjel (an-Nafs az-Zakiyya) vil bli myrdet.
> 3. Solen kommer til å stå opp i vest, og en stjerne vil vise seg i øst, som gir ut like mye lys som månen.
> 4. Araberne vil kaste av seg de fremmedes åk, og igjen ta kontroll over landområdene sine.
> 5. Det vil ropes ut fra himmelen.
> 6. Det kommer til å være stor konflikt i Syria, inntil landet er ødelagt.
> 7. Død og frykt vil påvirke folket i Bagdad og Irak. En ild vil vise seg på himmelen, og et røde vil dekke dem.
>

Personer som hevder å være Mahdi
--------------------------------

Gjennom historien har flere personer hevdet å være Mahdi. Den best kjente er trolig den nubiske sjeiken Muhammad Ahmad fra Sudan, som i 1881 utropte seg selv til Mahdi og ledet Mahdistopprøret.

Referanser
----------

1. ↑  *Encyclopedia of Islam and the Muslim World,* Thompson Gale, (2004), s. 421
2. ↑  Glasse, Cyril, *The New Encyclopedia of Islam,* Altamira, 2001, s. 280
3. ↑  Momen, Moojan, *An Introduction to Shi'i Islam*, Yale University Press, 1985, s. 166-8
4. ↑  Glasse, Cyril, *The New Encyclopedia of Islam,* Altamira, 2001, p.280
5. ↑  Nasr, Vali, *The Shia Revival*, Norton, 2006, p.68
6. ↑  Momen, Moojan, *An Introduction to Shi'i Islam*, Yale University Press, 1985, p.168
7. ↑  *Encyclopedia of Islam and the Muslim World,* Thompson Gale, (2004), p.421
8. ↑  Momen, Moojan, *An Introduction to Shi'i Islam*, Yale University Press, 1985, p.169
9. ↑  Momen, Moojan, *An Introduction to Shi'i Islam*, Yale University Press, 1985, p.166
10. ↑  Momen, Moojan, *An Introduction to Shi'i Islam*, Yale University Press, 1985, p.168-9
11. ↑  Holt, P.M. (1970): "The Mahdist State in Sudan, 1881-1898". Oxford: Clarendon Press, s. 45.

| * v
* d
* r
Islam |
| --- |
| Tro | 
* Allah
* Tawhid
* Koranen
* Sunna
* Hadith
* Sunniislam
* Sjiaislam

 |
| Liv | 
* Islams fem søyler:
* Shahadah (trosbekjennelse)
* Salah (bønn)
* Zakat (veldedighet)
* Saum (faste)
* Hajj (pilegrimsreise)

* Ramadan
* Id al-adha
* Id al-fitr
* Moské
* Mihrab
* Islamske høytider
* Halal

 |
| Ledere | 
* Muhammed
* Fatima
* Abu Bakr
* Ali
* Sahaba
* Islams profeter
* Imam
* Mulla
* Muezzin

 |
| Historie | 
* Islamsk arkitektur
* Kaba
* Mekka
* Al-Haram
* Islams historie
* Kalif
* Sirat Rasul Allah
* Islamsk kunst
* Islamsk astronomi
* Islamsk kalender
* Kvinner i islam
* Sufisme
* Salafisme
* Ahmadiyya
* Drusere
* Bahai
* Islamisme
* Nation of Islam
* Wahhabisme

 |
| Rettslære | 
* Sharia
* Fiqh
* Fatwa
* Halal
* Ammanbudskapet

 |
| 
* Kategori:Islam
* Islamsk ordliste
* Islam i Norge

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |